﻿ Magazinlapok - Nyílt napok a KMO-ban
Nyílt napok a KMO-ban
2014. szeptember 15. hétfő	Írta: Csizmadia Viola
Mintegy ezren voltak kíváncsiak a KMO harmadik alkalommal megrendezett Nyitott Ház elnevezésű programjára, ahol a művelődési ház tanfolyamaihoz és szolgáltatásaihoz csináltak kedvet a kispestieknek.
Idén egyhetesre bővült a KMO vendégcsalogató programja, a Nyitott Ház. A program abban segít, hogy a látogatók, fiatalok és idősek is rátalálhassanak a nekik legmegfelelőbb szabadidős tevékenységekre, tanfolyamokra. Idén 42 tanfolyammal – a KMO teljes palettájával – ingyenesen ismerkedhettek az érdeklődők – mondta Forgon Miklós szervező. Népszerűek voltak a táncos-mozgásos programok, mint a zumba és a salsa, valamint a gerinctorna, a pilates, illetve az etka és a hatha jóga is. Mintegy ezren nézték meg a tanfolyamokat.